text: Johannes er ein av dagligu gestunum á sjómansheiminum í Nuuk. Ja, hann hevur vitjað inn á sjómansheimið hvønn dag, tað hevur ligið fyri, síðani heimið lat upp í 1969, og onkuntíð fleiri ferðir um dagin. Har keypir hann sær ein drekkamunn, sum hann ofta nýtur saman við nøkrum vinum, meðan prátað verður um fiskiskap og annað.
text: #000003
text: – Tíverri var nógv rúsdrekka í mínum barnaheimi. Eg vaknaði ofta um næturnar av larmi og upplivdi, at pápi sum drukkin rópti og var harðligur við mammu. Tann ótti og ótryggleiki, tað hevði við sær, gjørdi, at eg sum 3-4 ára gamal tók ta avgerð, at eg ongantíð skuldi nýta alkohol ella roykja. Tað lyftið havi eg hildið. Tað sigur 71 ára gamli garvaði útróðrarmaðurin Johannes Heilmann í Nuuk.
text: #000005
text: – Lívið hevur ikki verið “lige ud ad landevejen”, og ofta hevur brotið í bæði borð, men ongantíð havi eg flýggjað inn í rúsdrekka ella til annan rús. Míni børn skuldu ikki í sínum barnaheimi uppliva tann ótta, ruðuleika og ta vreiði, sum rúsdrekka hevur við sær, og tað hava tey heldur ikki, sigur Johannes.
text: #000006
text: Hann segði eisini, at pápin legði av at nýta rúsdrekka um pensjónsaldur, tá mamma hansara gav honum tey greiðu boð, at annaðhvørt valdi hann seg ella rúsdrekka. Hann valdi konuna og nýtti ikki rúsdrekka aftur, so leingi hann livdi.
text: #000007
text: – Fólk hava viðhvørt argað meg og bjóðað mær rúsdrekka, men eg havi altíð sagt nei takk. Ikki øll hava skilt tað, men tað er so teirra trupulleiki. Eg vil liva og møta lívinum edrúur, tí tað er best. Avgerðin ikki at nýta alkohol er mín, og eg havi ongantíð verið limur í nøkrum avhaldsfelagi, sigur Johannes.
text: #000008
text: Myndir: Methøg luttøka á Manslegun
text: #000010
text: Guð virkar í lívinum hjá teimum ungu í Turkalandi, ígjøgnum sjónvarpsrásina Sat7-Turk
text: #000015
text: Stýrið fyri føroyska sjómansheimið, Ørkin, í Reykjavík, hevði fund mánadagin. Ymiskt var á skránni og harímillum roknskapurin fyri 2022. Farna árið gekk hampiliga væl, hóast korona órógvaði fyrstu fýr...
text: #000022